The Ashes

The Ashes è na partita di cricket (cchiù pricisamenti Test cricket) chi veni jucata ntra la Ngriterra e l'Australia ogni du'anni. Sta seria spurtiva veni chiamata accussì pû fattu ca lu premiu cumprenni na giarra chi cunteni cìniri (ashes pi ngrisi). La storia (o la liggena) è ca quannu la Ngriterra si pirdìu na partita ntô 1882 quattru fìmmini dicìsiru a bruciari li capeddi dî paletti (bails pi ngrisi) di dda partita comu na rapprisintazzioni dâ morti dû jocu ntâ Ngriterra (siccomu c'avìanu persu contra ê soi cucineddi dâ culonia). Dunca, di ddu mumentu, li dui paisi hannu jucatu pi stu premiu. Ogni seria dî Ashes cumprenni cincu partiti Test (chi volidiri partiti jucati ô liveddu massimu). Dunni veni jucatu ogni vota è scanciatu 'n turnu tra li dui cummattanti. 

Catigurìa:Sport